6 A tsoa ho ea loantša Bafilista+ ’me a phunya lerako la Gathe+ le lerako la Jabne+ le lerako la Ashdode,+ ka mor’a moo a haha metse sebakeng sa Ashdode+ le har’a Bafilista. 7 Molimo oa ’nete a tsoela pele ho mo thusa+ khahlanong le Bafilista le khahlanong le Maarabia+ a neng a lula Gurebaale le Meunime.+ 8 Baammone+ ba qala ho fa Uzia sethabathaba.+ Qetellong botumo+ ba hae ba fihla Egepeta, kaha o ile a bontša matla ka tekanyo e sa tloaelehang. 9 Ho feta moo, Uzia a haha litora+ Jerusalema Hekeng e Sekhutlong+ le Hekeng ea Phula+ le Setšehetsong, ’me a li tiisa. 10 Ho ekelletsa moo, a haha litora+ lefeelleng, ’me a cheka liliba tse ngata (etsoe o ne a e-na le liphoofolo tse ngata tse ruiloeng), le Shefela+ le sehlabeng. Ho ne ho e-na le lihoai le balemi ba morara lithabeng le Karmele, etsoe o ne a rata temo.